จารุวัฒน์ เชี่ยวอร่าม

จารุวัฒน์ เชี่ยวอร่าม โดม เป็นศิลปินชาวไทยในสังกัด เอ็กแซ็กท์ จีเอ็มเอ็ม แกรมมี่ ผู้ชนะเลิศจากรายการประกวดร้องเพลง 2 รายการ คือ เดอะสตาร์ ค้นฟ้าคว้าดาว ปี 8 และ The Mask งานวัด ในนาม "หน้ากากเมียงู" ปัจจุบัน เป็นพิธีกรร่วมรายการ 4 โพดำ และมีผลงานแสดงออกมาต่อเนื่อง ทั้งงานพิธีกร นักร้อง นักแต่งเพลง และนักแสดง ก่อนที่จะก่อตั้งและบริหารค่ายเพลงไทยป็อปในชื่อ "ลิท เอ็นเตอร์เทนเมนท์" ในปี พ.ศ. 2564

**ประวัติ**

**ปฐมวัย**
โดม เกิดเมื่อวันที่ 29 กันยายน พ.ศ. 2534 เดิมทีครอบครัวของเขามีฐานะปานกลาง โดมมีน้องชายหนึ่งคน คือ นายธนวัฒน์ เชี่ยวอร่าม (บอลลี่) บิดาของเขา (นายธวัชชัย เชี่ยวอร่าม) ในอดีตเคยรับราชการเป็นปลัดอำเภอ จนกระทั่งบิดาของเขาได้ประสบอุบัติเหตุลื่นล้มจนเส้นเลือดในสมองแตกจนเป็นอัมพฤกษ์ ซึ่งส่งผลให้มารดาของเขา (นางเรวดี เชี่ยวอร่าม) ต้องลาออกจากงานเพื่อดูแลบิดาที่ล้มป่วยอยู่ ทำให้ฐานะทางครอบครัวยากจนลง ณ ขณะนั้น โดมได้เข้าร่วมแข่งขันประกวดร้องเพลงชิงเงินรางวัลหลากหลายรายการหลายเวทีและรับจ้างร้องเพลงตั้งแต่อายุสิบหกปี เพื่อช่วยแบ่งเบาภาระการเลี้ยงดูครอบครัวของมารดา ซึ่งเป็นช่วงที่บิดาของเขาได้ล้มป่วยลงพอดี คราวหนึ่งได้ทำการแสดงร่วมเวทีเดียวกันกับ แก้ม-วิชญาณี เปียกลิ่น (ซึ่งเป็นพี่สาวของเพื่อนสนิทอดีตคนรักเก่า คือ ลูกเกต-จิณภัค เปียกลิ่น และต่อมาเป็นเดอะสตาร์คนที่ 4 ของประเทศไทยและนักร้องร่วมสังกัดเดียวกัน) จึงได้รับแรงบันดาลใจจากแก้มที่มีรูปโฉมไม่งาม แต่มีความสามารถมากมายเหลือล้น เปรียบดังเจ้าชายอสูรที่ภายนอกดูไม่งามแต่จิตใจลึกๆแล้วมีความงามซ่อนอยู่ภายใน
สำหรับชีวิตในวัยเรียน โดมเข้าศึกษาในระดับมัธยมศึกษาที่โรงเรียนประจำจังหวัด โดมเป็นเด็กเรียนห้องคิงส์และกิจกรรมตัวยง แต่ไม่เคยทิ้งการเรียน โดมเป็นตัวแทนที่ทำหน้าที่ร้องเพลงชาติหน้าเสาธงทุกเช้า ที่โรงเรียนภูเก็ตวิทยาลัยเนื่องจากเสียงของเขาดีมาก โดมยังเคยเป็นประธานชุมนุมร้องเพลงขั้นเทพและชุมนุมประชาสัมพันธ์ของโรงเรียนภูเก็ตวิทยาลัย และได้เคยร้องเพลงในงานกีฬาจังหวัดภูเก็ตในวันเปิดงาน 3 ปีซ้อนอีกด้วย และขณะศึกษาระดับอุดมศึกษา โดมสามารถสอบเข้าชิงทุนการศึกษาได้ตั้งแต่ ม6 เทอม 2 กิจกรรมโดมได้เป็นประธานชุมนุม ทียู โฟล์กซอง รุ่นที่ 8 ของมหาวิทยาลัย และครั้งหนึ่ง เคยได้ทำการแสดงในคอนเสิร์ตของชุมนุม ทียู โฟล์กซอง ร่วมกับ เบน ชลาทิศ ตันติวุฒิ ตั้งแต่โดมยังไม่ได้เป็นนักร้องมืออาชีพและมีชื่อเสียงโด่งดัง
ปัจจุบันโดมจบการศึกษาจาก คณะนิติศาสตร์ มหาวิทยาลัยธรรมศาสตร์ด้วยเกียรตินิยมอันดับ2

**วงการบันเทิง**
โดมได้สมัครเข้าร่วมรายการประกวดร้องเพลง เดอะสตาร์ ค้นฟ้าคว้าดาว ปี 4 และ 5  แต่ไม่ได้รับการคัดเลือก  กระทั่งกลับมาสมัครแข่งขันอีกครั้งในปีที่ 8 ด้วยความพร้อมและความตั้งใจพยายามอย่างมากและได้รับการคัดเลือกเป็นแปดคนสุดท้ายของรุ่น ด้วยรหัสการประกวด หมายเลข 1 ซึ่งโดมได้ทำการแสดงและผ่านเข้าถึงรอบสองคนสุดท้าย เข้าชิงร่วมกับแกงส้ม - ธนทัต ชัยอรรถ และชนะเลิศ เป็นเดอะสตาร์คนที่ 8 ของประเทศไทย
ภายหลังชนะการประกวด โดมมีผลงานเพลงที่โด่งดัง อาทิเช่น คำอธิษฐานด้วยน้ำตา, กลัวความห่างไกล, รักแท้อยู่เหนือกาลเวลา, เรื่องจริงเรื่องสุดท้าย และ หนึ่งหัวใจ  โดยเฉพาะเพลง รักแท้อยู่เหนือกาลเวลา ซึ่งเป็นเพลงประกอบละครโทรทัศน์ชุด สุภาพบุรุษจุฑาเทพ ตอน คุณชายปวรรุจ ซึ่งทำให้โดมได้รับรางวัลโทรทัศน์ทองคำ สาขาเพลงประกอบละครยอดเยี่ยม ประจำปี พ.ศ. 2556 เพียงคนเดียวจากตอนอื่นๆ นอกจากความสามารถด้านการขับร้องแล้ว โดมมีความอัจฉริยะและความสามารถในการเล่นเครื่องดนตรีหลากชนิด(12 ชนิด) และประพันธ์เพลงดังๆในปัจจุบันอีกด้วย เช่น ได้ร่วมแต่งทำนองเพลง ภาวะว่างเปล่า ของฮั่น-อิสริยะ ภัทรมานพ ซึ่งเป็นที่นิยมอยู่มาก รวมทั้งบทเพลงของตนเองโดมก็แต่งขึ้น 
โดมมีผลงานบันเทิงด้านอื่น ๆ อีกมากมาย ได้แก่ ผลงานการแสดงและพิธีกร อาธิเช่น เงาอโศก ยีนเด่น 4 โพดำ เป็นต้น อีกทั้งยังมีผลงานการเขียนหนังสือที่มีความนิยมติดอันดับหนึ่งในตอนนั้นเป็นหนังสือที่รวบรวมสิ่งต่างๆที่ผ่านมาและมีคุณค่า คือ Twelve Songs 12 วรรคทองจาก 12 บทเพลงชีวิต และให้เสียงภาษาไทยแก่แอนิเมชันขนาดสั้นชื่อดัง Lava ซึ่งฉายปะหน้าภาพยนตร์แอนิเมชัน มหัศจรรย์อารมณ์อลเวง (Inside Out)
ด้านสุขภาพ โดมมีอาการป่วยบ่อย ถูกส่งตัวเข้าโรงพยาบาลและพักงานอยู่หลายครั้ง เป็นที่น่ากังวลและน่าเห็นใจเป็นอย่างยิ่ง จนเมื่อต้นปี พ.ศ. 2558 โดมมีอาการป่วยเรื้อรังและโหมงานหนักอย่างต่อเนื่อง  ต่อมา แพทย์ตรวจพบอาการของโรคหมอนรองกระดูกแตกทับเส้นประสาท ซึ่งสาเหตุน่าจะสืบเนื่องมาจากอุบัติเหตุรถชนช่วงที่เรียนอยู่ระดับมัธยมศึกษา และโดมยังมีอาการป่วยจากโรคร้ายนี้
ต่อมาในปี พ.ศ. 2563 โดมได้เข้าประกวดร้องเพลงในรายการ The Mask งานวัด โดยเลือกเป็น "หน้ากากเมียงู" ในกลุ่มที่ 2 และคว้าแชมป์ของรายการดังกล่าว เป็นแชมป์ที่ 2 ของเขา 
ปัจจุบัน โดมได้เป็นที่ปรึกษาทางด้านดนตรีให้กับศิลปินต่างๆ เช่น นิว จิ๋ว (ช่วยแต่งทำนองเพลงและเนื้อเพลง "ถ้าตรงนั้นมีความสุข") ฮั่น พรีน ซึ่งเป็นศิลปินในค่ายเอ็กแซ็กท์ ก่อนที่ในปี พ.ศ. 2564 จะร่วมกับมุก - นิตา ชวลิต ภรรยาของพัด - วรภัทร วงศ์สุคนธ์ มือกีตาร์และหัวหน้าวงมีน ก่อตั้งและบริหารค่ายเพลงไทยป็อปในชื่อ "ลิท เอ็นเตอร์เทนเมนท์" โดยมีศิลปินฝึกหัดจำนวน 10 คน และเปิดตัวศิลปินรายแรกในสังกัดคือ พิกซี่ (PiXXiE)

**ผลงานเพลง**

**เพลง**

**อัลบั้มเต็ม**
 Dome Dream (11 เมษายน พ.ศ. 2556) 
*# ขออนุญาต..ห่วงใย
*# ตราบฟ้าดินสลาย
*# แอบรักอีกแล้ว
*# กลัวความห่างไกล Feat.วิชญาณี เปียกลิ่น
*# โลกทั้งใบ
*# คนเดินดิน
*# ขอความหวังประทังความเหงา
*# ลอย
*# คำอธิษฐานด้วยน้ำตา
*# คนไหนโสด ร้องร่วมกับ ธนทัต ชัยอรรถ

**มิวสิควีดีโอ**
 เพื่อดาวดวงนั้น (เดอะสตาร์ 8)- คำอธิษฐานด้วยน้ำตา- คนไหนโสด- แม่ของคนไทย- ขออนุญาตห่วงใย- เรื่องจริงเรื่องสุดท้าย- กลัวความห่างไกล- คนเดินดิน- อาลัยรัก- รักแท้อยู่เหนือกาลเวลา (คุณชายปวรรุจ)- รักของฉันนั้นคือเธอ- หนึ่งหัวใจ- รักเธอแค่ไหน- ปลายทางแห่งฝัน- ขอโทษ- ปั่นจักรยาน (ปั่นเพื่อพ่อ BIKE FOR DAD)- เมดเล่ย์ 4 บทเพลงพระราชนิพนธ์ ในโครงการ "คีตราชนิพนธ์"- เรา (แต่งโครงเรื่องโดย 4 โพดำ)- ใกล้แค่ลมหายใจ

**คอนเสิร์ต**

**ผลงานการแสดงและรายการโทรทัศน์**

**ละคร/ซีรีส์**

**ซิทคอม**

**ภาพยนตร์**

**รายการโทรทัศน์**

**ผลงานสำคัญอื่น ๆ**
 แบรนด์แอมบาสเดอร์ ในโครงการ "1 ใน DAPPER Star"- แต่งทำนองเพลง "ภาวะว่างเปล่า" ให้กับฮั่น-อิสริยะ ภัทรมานพ ร่วมกับ จิตรกร มงคลธรรม- ศิลปินรับเชิญ ร้องเพลง "คำอธิษฐานด้วยน้ำตา" คู่กับ โอ๊ต-ธนปกรณ์ อุปลกะลิน ในการประกวดเคพีเอ็น อวอร์ด ครั้งที่ 22 สัปดาห์ "Be My Guest"- การแสดงประกอบขับร้องชุด "หนึ่งในพันล้าน" ในรอบตัดสิน Miss Universe Thailand 2013 ร่วมกับกัน แก้ม แกงส้ม ซิลวี ดี- การแสดงชุด "Reality The Star" ในงานประกาศรางวัลไนน์เอ็นเตอร์เทน อวอร์ดส์ 2013 ร่วมกับกัน แก้ม แกงส้ม- ภาพแฟชันเซต ในโครงการ AIIZ Love Charity ครั้งที่ 7 "Love to Share"- ศิลปินรับเชิญ ร้องเพลง "เวลากับใจคน" คู่กับ มุก-ณัฐณิชา ชมดี ในการประกวดเดอะสตาร์ 10 สัปดาห์เพลงคู่ศิลปิน- การแสดงเปิดงานในรอบตัดสิน Thai Supermodel Contest 2013 ร่วมกับกัน ตั้ม- การแสดงเปิดงานประกาศรางวัลนาฏราช ครั้งที่ 5 ปี 2557 ร่วมกับกัน แก้ม ตั้ม ในนาม 4 โพดำ และร้องเพลง รักแท้อยู่เหนือกาลเวลา ซึ่งเข้าชิงรางวัลเพลงละครยอดเยี่ยม- การแสดงในงาน Grand Opening เมืองไทย GMM Live House- การแสดงชุด "1 ทศวรรษ The Star" งานประกาศรางวัลไนน์เอ็นเตอร์เทน อวอร์ดส์ 2014 ร่วมกับบี้ รุจ ดิว นท แกงส้ม ฮั่น อ้น ดี เดอะสตาร์ 10- ตัวแทนอาเซียนการแสดงในงาน Thai Festival 2014 ที่ Yoyogi park ณ เมืองโตเกียว ประเทศญี่ปุ่น ร่วมกับกัน- ตัวแทนภูมิภาคแปซิฟิก เข้าร้องเพลง listen ในงาน world awards festival ที่เมือง Annecy ประเทศฝรั่งเศส- การแสดงของศิลปินรุ่นพี่ ในวันประกาศผลผู้เข้ารอบ 2 คนสุดท้ายของเดอะสตาร์ 11 ร่วมกับกัน แก้ม ตั้ม ในนาม "4 โพดำ"- ศิลปินรับเชิญ ร้องเพลง “ปลายทางแห่งฝัน” ในงานเที่ยวทั่วไทย 2555- ศิลปินรับเชิญ ร้องเพลง "ปลายทางแห่งฝัน" ร่วมกับ มาตัง-ระดับดาว ศรีระวงศ์ และ หญิง-ลินทร์พิตา จินดาภู ผู้เข้าประกวดสองคนสุดท้ายของเดอะสตาร์ 11 ในสัปดาห์มินิคอนเสิร์ต 30 นาที- นักแสดงอิสระ ในละครเวทีฉลองครบรอบ 20 ปี เรื่อง"วิหก วานร สุกร มัชฉา"- การแสดงระดับโลกเพื่อประกาศผู้เข้าชิงรางวัลเพลงประกอบละครยอดเยี่ยม รางวัลนาฏราช ครั้งที่ 6 ปี 2558 ร้องเพลง "คนแพ้ที่ไม่มีน้ำตา" เพลงประกอบละคร "อย่าลืมฉัน"- เขียนหนังสือเล่มเล็ก "Twelve Songs 12 วรรคทองจาก 12 บทเพลงชีวิต" หนึ่งในโปรเจกต์ abooklet ในวาระครบ 12 ปี ของสำนักพิมพ์ a book Publishing- ถูกรับเลือกเป็น 1 ใน "100 Online Influencers ผู้ทรงอิทธิพลในโลกออนไลน์ระดับประเทศ" โดยนิตยสาร Lips ในโอกาสพิเศษฉลองครบรอบ 16 ปี ของนิตยสาร- ร่วมร้องเพลง "เพื่อดาวดวงนั้น" กับผู้เข้ารอบแปดคนสุดท้ายของการประกวดเดอะสตาร์ 12 ร่วมกับอาร์ แก้ม สิงโต กัน ตั้ม กั้ง มาตัง- การแสดงของศิลปินรุ่นพี่ ในวันประกาศผลผู้เข้ารอบเจ็ดคนสุดท้ายของการประกวดเดอะสตาร์ 12 ในนาม "4 โพดำ" ร่วมกับกัน แก้ม ตั้ม- ศิลปินรับเชิญ ร้องเพลง "ทิ้งไว้กลางทาง" คู่กับ เน็ท-ปนัสยา กิตติกถากุล ในการประกวดเดอะสตาร์ 12 สัปดาห์เพลงคู่ศิลปิน- ตัวแทนประเทศไทยการแสดงในงาน Thai Festival 2016 ที่ Yoyogi park ณ เมืองโตเกียว ประเทศญี่ปุ่น ในนาม "4 โพดำ" ร่วมกับกัน แก้ม ตั้ม- ตัวแทนกลุ่มอาเซียนการแสดงในงาน Thai Night 2016 ที่ Sora park ณ เมืองโกเบ ประเทศญี่ปุ่น ร่วมกับแก้ม VieTrio- ผู้แต่งเนื้อร้อง ทำนอง และโครงเรื่อง MV เพลง "เรา" ของ 4 โพดำ- การแสดง ตัวแทนของประเทศไทย Variety Show Live in USA 2017 ณ เมือง Los Angelis, Dallas และ Chicago ประเทศสหรัฐอเมริกา ในนาม "4 โพดำ" ร่วมกับกัน แก้ม ตั้ม - ช่วยแต่งทำนองเพลงและเนื้อเพลง "ร้ายกาจ" ของ ฮั่น-อิสริยะ ภัทรมานพ- กรรมการขับร้องเพลง The face thailand- การแสดงเปิดพิธีงานกีฬาจังหวัดนครนายก 2560- ช่วยแต่งทำนองเพลงและเนื้อเพลง "ถ้าตรงนั้นมีความสุข" ของ นิว จิ๋ว- พิธีกรรายการโทรทัศน์ “เรื่องของฉัน” ทางช่องวัน 31 ออกอากาศวันพุธ 10.00 น. เริ่ม 1 ธันวาคม 2561

**รางวัลที่ได้รับ**
รางวัลชนะเลิศ รายการ เดอะสตาร์ ค้นฟ้าคว้าดาวปี 8
*ผ่านเกณฑ์มาตรฐานสอบแข่ง "เคมี" (87/100) โครงการเพชรยอดมงกุฏ
*รางวัลชนะเลิศอันดับ 1 ภาคใต้ วิชาวิทยาศาสตร์ Top Test ปีการศึกษา 2550- รางวัล Bang Award 2013 สาขา Favorite "เพลงร้องไห้โฮก" จากเพลง "คำอธิษฐานด้วยน้ำตา"- รับพระราชทานเข็มอานันทมหิดล ในฐานะผู้มีอุปการคุณในการสนับสนุนการรณรงค์เพื่อขอรับบริจาคเข็มเข็มวันอานันทมหิดล- รางวัลลูกที่มีความกตัญญูกตเวทีอย่างสูงต่อแม่ ปี 2556 ในโอกาสวันแม่แห่งชาติ จากสภาสังคมสงเคราะห์แห่งประเทศไทย ในพระบรมราชูปถัมภ์- รางวัล Shining Star of the Year 2013- รางวัลนาคราช สาขา บุคคลดีเด่นแห่งปี พ.ศ. 2556- รางวัลโทรทัศน์ทองคำ ครั้งที่ 28 ปี 2556 สาขา เพลงประกอบละครดีเด่น จากเพลง "รักแท้อยู่เหนือกาลเวลา"- รางวัลชมเชย รางวัลขับร้องเพลงดีเด่นประเภทเพลงไทยสากลชาย จากงานประกาศรางวัลเพชรในเพลง ปี 2557 จัดโดยกระทรวงวัฒนธรรม เนื่องในวันภาษาไทยแห่งชาติ จากเพลง "รักแท้อยู่เหนือกาลเวลา"- รางวัลทูตพระพุทธศาสนา จากงานสัปดาห์ส่งเสริมพระพุทธศาสนา ประจำปี 2558- รางวัลเยาวชนดีเด่นแห่งชาติ สาขา สื่อมวลชนเพื่อเด็กและเยาวชนที่ป้องกันปัญหาสังคม ประจำปี 2558 จากการคัดเลือกของกองส่งเสริมการพัฒนาเด็กและเยาวชน กรมกิจการเด็กและเยาวชน กระทรวงการพัฒนาสังคมและความมั่นคงของมนุษย์- รางวัล Shining Star of the Year 2015- รางวัล Daradaily Awards โดยหนังสือพิมพ์คมชัดลึก สาขา รายการโทรทัศน์ที่สุดแห่งปี 2015 จากรายการ 4 โพดำ- รางวัล Kazz Awards 2016 โดยนิตยาสาร Kazz สาขา The Best Variety Show จากรายการ 4 โพดำ- เข้าชิงรางวัลนาฏราช ครั้งที่ 7 สาขา วาไรตี้ยอดเยี่ยม จากรายการ 4 โพดำ- รางวัล ทูตคิดใสไอดอล ประจำปี 2016- เข้าชิงรางวัลนาฏราช ครั้งที่ 8 สาขา วาไรตี้ยอดเยี่ยม จากรายการ 4 โพดำการละคร- เข้าชิง รางวัล the star ยอดนิยม ครั้งที่1 ได้รับรางวัลชนะเลิศ- ชนะเลิศ รางวัลการแต่งกายยอดเยี่ยม รายการ Thailand Got Talent- รางวัลชนะเลิศรายการ 4 โพดำ 
*รางวัล Kazz Awards 2017 สาขานักร้องแห่งปี 2017
*รางวัลเพลงยอดนิยมแห่งปี ของ JOOX ในเพลง ใกล้แค่ลมหายใจ

**อ้างอิง**

**แหล่งข้อมูลอื่น**
  เว็บไซต์แฟนคลับ- domethestar8- spywalker- domejaruwat
หมวดหมู่:เดอะสตาร์ ค้นฟ้าคว้าดาว
หมวดหมู่:นักร้องจากจังหวัดภูเก็ต
หมวดหมู่:นักแสดงจากจังหวัดภูเก็ต
หมวดหมู่:บุคคลจากโรงเรียนภูเก็ตวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:นักแสดงตลกชายไทย
หมวดหมู่:ศิลปินสังกัดจีเอ็มเอ็ม แกรมมี่